**6. sastanak Vijeća poslijediplomskog studija TRIBE**

**12. veljače 2013.**

**Zapisnik**

**Dnevni red:**

1. Školarine
2. Studenti u mirovanju
3. Nenastavni ECTS bodovi

**Nazočni**: prof. Damir Sapunar, prof. Ivica Grković, doc. Livia Puljak

**Ad 1.**

Nakon jučer održanog sastanka Vijeća doktorske škole, utvrđeno je s djelatnicom Službe za poslijediplomsku nastavu da brojni studenti poslijediplomskih studija nisu platili školarinu i naknadu za postupak stjecanja doktorata te je dogovoreno da se ovo pitanje što prije regulira.

Uvidom u evidenciju plaćanja školarina za studij TRIBE, utvrđeno je sljedeće za studente upisane u akademskoj godini 2010/2011:

1. Tea Andabaka se oslobađa troškova plaćanja postupka stjecanja doktorata i treba platiti samo iznos u vrijednosti ECTS odslušanih bodova: 27,5 ECTS bodova u iznosu od 7.300,00 kn (vrijednost jednog boda je 267 kn).
2. Dujmović Ivani priznato je 90 ECTS bodova, što znači da se njena ukupna školarina umanjuje za polovinu ukupne cijene i iznosi 24.000,00 kn, odnosno 8.000,00 kn po godini.
3. Lejla Ferhatović oslobađa se svih troškova.
4. Sanda Mustapić nije platila školarinu za treću godinu studija, tijekom koje više nije bila znanstveni novak Medicinskog fakulteta u Splitu. Odlučuje se da treba platiti samo trošak stjecanja doktorata, koji iznosi 5.000,00 kn.
5. Tini Poklepović se, prema odluci Vijeća studija od 12. travnja 2012. školarina umanjuje za 20 ECTS bodova. Dosad je uplatila 32.000,00 kn za prvu i drugu godinu studija. Stoga treba još platiti 10.680,00 kn školarine za treću godinu studija.
6. Andreju Radiću je priznato 18 ECTS bodova u izbornim predmetima, što znači da njegova školarina za drugu godinu studija iznosi 11.200,00 kn.
7. Eduardu Rodu se, prema odluci Vijeća studija od 12. travnja 2012. školarina umanjuje za 8 ECTS-ova, što znači da njegova školarina za drugu godinu studija treba iznositi 13.884,00 kn.
8. Josipu Sobinu priznato je 30 ECTS bodova i shodno tome za prvu godinu studija uplatio je 8.000,00 kn. Budući je upisao mirovanje, trenutno nema dugovanja jer nije upisao drugu i treću godinu studija.

Situacija studenata upisanih 2011/2012:

1. Marija Ćaran je tijekom prve godine studija bila fakultetski asistent pa za tu godinu studij prema njoj nema osobnih potraživanja. Treba sama podmiriti troškove druge i treće godine studija ako ih upiše.
2. Antonia Jeličić prije upisa u drugu godinu studija zaposlena je kao fakultetski asistent pa ako upiše drugu i treću godinu studija kao zaposlenik fakulteta ne treba podmiriti troškove te dvije godine.
3. Ana Marin je tijekom prve godine studija bila fakultetski asistent pa za tu godinu studij prema njoj nema osobnih potraživanja. Treba sama podmiriti troškove druge i treće godine studija ako ih upiše.
4. Marina Jurić Paić je tijekom prve godine studija bila fakultetski asistent pa za tu godinu studij prema njoj nema osobnih potraživanja. Treba sama podmiriti troškove druge i treće godine studija ako ih upiše.

Poslijediplomska služba se treba pobrinuti da studenti ne mogu doktorirati dok ne podmire dugovanja, a isto tako da se poštuje odluka Vijeća doktorske škole, prema kojoj se pri upisu u godinu treba platiti semestar koji se upisuje, kao i podmiriti eventualna prethodna dugovanja za školarinu.

**Ad 2.**

Josip Sobin i Shelly Pranić upisali su mirovanje studija do daljnjega zbog obiteljskih razloga.

Nastavno na odluke Doktorske škole, i uvjete studija za upis u višu godinu studija, svi studenti koji ne zadovolje financijske ili nastavne kriterije za upis u višu godinu bit će stavljeni u status mirovanja.

**Ad 3.**

Lejla Ferhatović, Sanda Mustapić i Sandra Kostić dostavile su potvrde o prikupljenim nenastavnim ECTS-ovima te su time ispunile sve nastavne uvjete za pristupanje obrani doktorske disertacije.

Trajanje sastanka: 8:30 – 9:10

Zapisnik vodila: Livia Puljak